Jüri Kaik

Jüri Kaik (18. mai 1953 Moskva – 23. juuni 2017) oli eesti kardioloog. 
pisi

Elukäik
Jüri Kaik lõpetas 1971. aastal Tallinna 7. Keskkooli ja 1977. aastal Tartu Riikliku Ülikooli ravi erialal. Doktorikraadi sai ta 1983. aastal Moskvas Üleliidulises Kardioloogia Teaduskeskuses professor Grigorovi juhendamisel.Eesti Teaduse biograafiline leksikon, 1. köide, Tallinn: Eesti Entsüklopeediakirjastus, 2000.

Igapäevase praktilise arstitöö kõrvalt töötas ta Tallinna Tehnikaülikooli õppejõuna.

Aktiivse eluhoiaku, laia silmaringi, sügavate üldteadmiste ja rohkete erialaliste teadmiste kõrval oli tema kui särava isiksuse pärisosaks ka hoolivus, inimlik soojus. 

Töökäik
Ta oli Tallinna Keskhaigla intern 1977-1978, Tallinna Kiirabihaigla kiirabijaama kardioloogilise brigaadi arst 1978-1981, Üleliidulise Kardioloogia Teaduskeskuse aspirant 1981-1983, Eksperimentaalse ja Kliinilise Meditsiini Instituudi vanemteadur 1983-1984.

Oli Eesti Kardioloogia Instituudi rütmihäirete osakonna juhataja 1984-1994, instituudi direktor 1994-2007 ning töötas Kardioloogia Instituudi Polikliinik OÜs kardioloogina 2002-2017.Tallinna Tehnikaülikooli teadusportaal

Aastast 2005 oli Jüri Kaik Tallinna Tehnikaülikooli Tehnomeedikumi elektrofüsioloogia professor, 2005-2006 ka biomeditsiinitehnika keskuse/instituudi biomeditsiinitehnika õppetooli juhataja ning 2007-2017 kardioloogiakeskuse/kardiovaskulaarse meditsiini instituudi juhataja kohusetäitja ja elektrofüsioloogia õppetooli juhataja.

Teadustöö

Jüri Kaigi teadustöö põhisuund oli südame rütmihäirete diagnostika ja ravi. Kaaluka panuse eest kardioloogia arengusse sai ta 2006. aastal tiitli Fellow of European Society of Cardiology. 

Teaduskorralduslik tegevus

Jüri Kaik oli Eesti Kardioloogia Instituudi Teadusnõukogu esimees, Eesti Arstiteadusnõukogu liige, 10 sihtteema ja mitme rahvusvahelise projekti (WHO/CINDI alateemad, EU 5 raamprojekti alateemad) koordinaator, mitme rahvusvahelise teadusajakirja kolleegiumi liige, rahvusvaheliste ja Eesti kardioloogia, hüpertensiooni, biomeditsiinitehnika seltside liige, Eesti Kardioloogide Seltsi juhatuse liige (1990–1998), Eesti Biomeditsiinitehnika ja Meditsiinifüüsika Ühingu juhatuse liige, Eesti Unemeditsiiniühingu juhatuse liige.

Teosed
Rohkem kui 200 teaduspublikatsiooni autor/kaasautor, mitme patendi omanik.

Tunnustus
 2006 – Fellow of European Society of Cardiology

Isiklikku
Jüri Kaigil on neli last.

Viited

Kategooria:Eesti kardioloogid
Kategooria:Eesti arstiteadlased
Kategooria:Tartu Ülikooli arstiteaduskonna vilistlased
Kategooria:Tallinna Tehnikaülikooli professorid
Kategooria:Sündinud 1953
Kategooria:Surnud 2017